Title: Cas pràctic Contracte de Treball i Temps de Treball
Course: Mòduls opcionals GES_Trobar feina... Jo puc! > Section: Els meus drets a la feina

1.- Entra a la guia de cotractació de la Diputació de Barcelona , clicant sobre  l'enllaç  Guia contractació que trobaràs al Bloc 21: Casos pràctics.

2.-Llegueix el següent cas pràctic:

L’Oriol és un noi de 20 anys, i és tècnic superior d’Integració Social. Quan estava fent la formació pràctica en centres de treball del cicle formatiu, l’empresa que el va acollir estava molt contenta amb la seva feina i li va proposar contractar-lo durant 6 mesos quan hagués finalitzat els estudis.

Quan es va acabar aquest contracte, l’empresa va proposar a l’Oriol ocupar un lloc que quedava vacant mentre durés el procés de selecció, fins que s’ocupés de manera definitiva. Aquest contracte va durar 6 mesos més.

Finalment, l’Oriol va aconseguir un contracte indefinit per ocupar un lloc a l’empresa desenvolupant les mateixes funcions que havia fet fins llavors. Aquest contracte va establir un període de prova de 15 dies.

La seva germana Marta, que té 17 anys ha trobat feina en uns grans magatzems que necessita gent per la campanya de nadal (estarà un mes i mig treballant) i li fan el contracte de manera verbal.

Com és una empresa que sempre necessita més gent de la que treballa habitualment als grans magatzems per la campanya de nadal, li comunica a la Marta que d’ara endavant la contractaran per treballar en les properes campanyes de nadal.

3.-Còpia les preguntes de sota en un word i contesta-les en aquest document. Quan acabis penja el word amb les respostes en la casella de tramessa de sota.

1.- Quin tipus de contracte va fer l’empresa a l’Oriol una vegada acabats els estudis? (1 punt)

2.- Quines condicions específiques té aquest contracte? (2 punts)

3.- Quins tipus de contracte va fer l’empresa a l’Oriol per cobrir la vacant de manera temporal? Aquest contracte es podria de manera verbal? (1 punts)

4.- L’empresa pot establir un període de prova en el contracte definitiu de l’Oriol? ( 1 punts)

5.- Quin tipus de contracte va fer l’empresa a la Marta per cobrir la campanya de nadal? (1 punt)

6.- Quin tipus de contracte farà l’empresa a la Marta en les campanyes de nadal dels anys següents? ( 1 punt)

7.- L’Oriol té el pare ingressat a l’hospital per una intervenció quirúrgica. Creus que pot demanar un permís retribuït? (1 punt)

8.- La Marta vol treballar en horari nocturn i també vol realitzar hores extraordinàries. Què creus que li dirà el seu cap? ( 1 punt)

9.- Si l’Oriol fos pare aquest mes, tindria dret a algun permís retribuït? Raona la resposta. ( 1 punt)